पाएं अपने शहर की ताज़ा ख़बरें और फ्री ई-पेपरडाउनलोड करें
डीएम निलेश रामचन्द्र देवरे और एसपी संतोष कुमार ने संयुक्त रुप से वीडियो काॅन्फेसिंग कर पदाधिकारियों को निर्देश दिये कि सारण जिला में लॉकडाउन को पूरी तरह से सफल बनाने के लिए शहरी क्षेत्र से लेकर ग्रामीण इलाकों तक नजर रखने की जरुरत है। गाइडलाइन का सख्ती से निर्देश का पालन करने को कहा। डीएम ने कहा कि कोरोना संक्रमण ग्रामीण इलाकों में भी पैठ बना चुका है। इसलिए जरुरी है कि सरकार के गाइडलाइन का पूर्ण अनुपालन कराया जाये। वहीं एसपी ने पुलिस पदाधिकारियों को निर्देश दिया कि सभी को रोकें और टोकें,संतुष्ठ होने के बाद ही जाने दें।
अन्यथा वापस भेज दें। सभी चौक-चौराहों पर पूछताछ किया जाये। डीएम ने कहा कि संक्रमण की चेन को तोड़ने के लिए लॉकडाउन लगाया गया है। अब शहर की तुलना में ग्रामीण क्षेत्रों में अधिक संक्रमण निकल रहा है। डीएम ने निर्देश दिया कि ग्रामीण क्षेत्र में होटल बंद रहेंगे। क्योकि वहां खाना होम डिलीवरी नहीं होता है। चाय की दुकान,ठेला-खोमचा सभी बंद रहेंगे। फल-सब्जी डोर टू डोर घुमकर बेचा जायेगा। सब्जी मंडी नहीं लगेगी। डीएम ने कहा कि स्वास्थ्य संबंधी वाहनों को छोड़कर बिना पास के निजी वाहन नहीं चलेंगे। लोग अनावश्यक पैदल नहीं निकलेंगे। मॉर्निंग वाक पर राेक रहेगी।
डीएम ने सभी प्रखंड के अधिकारियों के साथ बैठक कर दिए सख्त निर्देश,लापरवाही बरतने पर कार्रवाई तय, खुद ही देखा हाल, गृह विभाग के आदेश का 100 फीसदी पालन कराने को कहा
शादी के लिए तीन दिन पहले अनुमति जरूरी, पकड़े जाने पर होगी कार्रवाई
शादी समारोह के अायोजन की सूचना निकटवर्ती थाना को तीन दिन पहले देनी होगी। इसमें सरकार के गाइडलाइन के अनुसार स्वीकृति देनी होगी। बिना सूचना और अनुमति के शादी समारोह के आयोजन करने पर कड़ी कार्रवाई होगी। डीएम ने सभी प्रखंड के अधिकारियों को टीकाकरण पर फोकस करने का निर्देश दिया। कहा कि इसमें जरा भी लापरवाहीं की शिकायत मिलेगी कार्रवाई तय है। साथ ही जागरुकता के लिए जगह-जगह कैंपेन करने की बात कही गई। वहीं टेंपों के परिचालन पर भी रोक रहेगी। केवल मरीजों को या स्वास्थ्य सेवा में काम करने वाले टेंपो को छूट रहेगी।
ग्रामीण क्षेत्र के होटल बंद रहेंगे और नहीं होगा टेम्पों का परिचालन
तरैया| ग्रामीण क्षेत्र के होटल बन्द रहेंगे क्योंकि ग्रामीण क्षेत्रो में भोजन का होम डिलीवरी नहीं किया जाता है। टेम्पो का परिचालन बंद रहेगा। टेम्पो का उपयोग केवल रोगियों को आने-जाने के लिए होगा।उक्त निर्देश सारण डीएम डॉ नीलेश रामचन्द्र देवरे एवं सारण एसपी संतोष कुमार ने बुधवार को वीडियो कॉन्फ्रेंसिंग के माध्यम से प्रखण्ड के अधिकारियों को दिया। वीसी में बीडीओ राकेश कुमार,सीओ अंकु गुप्ता एवं तरैया थानाध्यक्ष राजीव रंजन कुमार सिंह मौजूद थे। डीएम ने कहा कि ग्रामीण क्षेत्रो में कोरोना संक्रमण बढ़ रहा है। इसलिए लॉक डाउन का पालन सख्ती से करवाया जाय।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn